recursal/SuperWikiNEXT-32B huggingface dataset:
Երկու աչքի նման անցքեր, քարանձավի առաստաղումՊրոխոդայի քարանձավում «Աստծո Աչքերի» ձևավորումը
Քարանձավի ամենալայն եւ բարձր մուտքն էՔարանձավի մուտքերից մեկը
**Պրոխոդնա** (բուլղար․՝ Проходна), քարանձավ բուլղարիայում։ Այն գտնվում է Ստարա Պլանինայում, Լուկովիտ համայնքում։

Գտնվելու վայր
-------------

Պրոխոդնան կարստային ամենահայտնի քարանձավերից մեկն է։ Այն գտնվում է Լուկովիտ համայնքի Կարլուկովո գյուղում։ Պրոխոդնան ունի ծովի մակարդակից 250 մ բարձրություն։ Քարանձավ հասնելը դժվար չէ, հենց նրա վերևում է Լուկովիտից Կարլուկովո տանող ճանապարհը (գյուղից 2 կմ  հեռավորության վրա), ճանապարհ կա նաև Ռումյանցովո գյուղից։

Հայտնաբերում և հետազոտում
-------------------------

Պրոխոդնան Բուլղարիայի ամենաերկար քարանձավն է, ունի 365 մ երկարություն և 56 մ բարձրություն մուտքի մոտ։ Ջրի արտահոսքի պատճառով առաջացած էրոզիայից քարանձավի առաստաղին ձևավորվել են երկու գրեթե նույն չափի անցքեր, որոնք նման են աչքերի, այս ֆենոմենն անվանել են «Օկնատա» կամ «Աստծո աչքեր», այն քարանձավին հաղորդում է անկրկնելի տեսք։ Քարանձավի ներքին հատվածն ունի թույլ լուսավորում, իսկ աչքերի մոտ լուսավորությունը ավելի շատ է, անցքերից ներս թափանցող լույսի շնորհիվ։ Այն ավելի տպավորիչ է հատկապես արևոտ եղանակին։

Քարանձավի մաս է կազմում ժայռափոր միջանցքը, որն ուղղված է արևելքից արևմուտք։ Այն ձևավորվել է չորրորդական ժամանակաշրջանում՝ 66-68 մլն տարի առաջ։ Նախկինում քարանձավը լցված է եղել Իսկար գետի ջրերով։ Այժմ գետի մակարդակը քարանձավի հատակից ցածր է։ Այս տարածքին հատուկ՝ կարստային ակտիվ պրոցեսների, սեյսմիկ ակտիվության և գետի ակտիվության արդյունքում քարանձավի միջանցքային հատվածն առանձնացել է, և այժմ քարանձավից առանձին է։ Ըստ կառուցվածքի քարանձավը բաղկացած է բաց շիկավունից մինչև սպիտակ, ամրակազմ, մեծածավալ օրգանական կրաքարից։ Լեռնային ապարների հաստությունը տատանվում է 10-ից մինչև 50 մ ։

Հետաքրքիր փաստեր
----------------

* 1962 թվին այն հայտարարվել է որպես բնության տեսարժան վայր։
* «Իսկարսկի կիրճ 2008 » երկրաբանական ուսանողական արշավի արդյունքում քարանձավը ճանաչվեց որպես ազգային երկրաբանական նշանակության գեոտոպ, համաձայան  Բուլղարիայի երկրաբանական երևույթների գրանցամատյանի և կադաստրի չափորոշիչների։
* Հնագետների կարծիքով հին ժամանակներում քարանձավը կարևոր ծիսական օբյեկտ է եղել տեղացիների համար, որտեղ իրականացվել են տարբեր ծեսեր։ Մարտի 21-ին, երբ գարնանային գիշերահավասար է, կատարվում է պտղաբերության ծես։ Այս օրը արևի ճառագայթներն անցնում են քարայրից ներս, լուսավորելով այն կոնկրետ անկյան տակ։
* Պրոխոդնան մեկն է, այն փոքրաթիվ քարանձավներից, որտեղ անցկացվում են ցատկեր՝ ջամփինգ (անգլ.՝ Bungee jumping):

Ծանոթագրություններ
------------------

1. ↑  «*„Пещерите в България"*, Алексей Жалов» (PDF). Արխիվացված է օրիգինալից (PDF) 2007 թ․ սեպտեմբերի 28-ին. Վերցված է 2017 թ․ դեկտեմբերի 5-ին.
2. 1 2  «сайт Геоложки феномени на България». Արխիվացված է օրիգինալից 2017 թ․ հոկտեմբերի 14-ին. Վերցված է 2017 թ․ դեկտեմբերի 5-ին.
3. ↑  ПЗ „Пещерата Проходна"(չաշխատող հղում)
. Посетен на 15 юни 2009.
4. ↑  Бънджи скокове Archived 2016-03-04 at the Wayback Machine. Journey.bg

Արտաքին հղումներ
----------------

|  |  |
| --- | --- |
|  | Պրոխոդնա Վիքիպահեստում |

* **Проходна** – Пещерите в България
* **Проходна** – bulgariatravel.org Archived 2014-07-12 at the Wayback Machine.
* **Проходна** – razhodka.com
Arriva-ըկերության տարածաշրջանային գնացք Հյուսիսային Նիդեռլանդներում: Երթուղի՝ Լեուվարդեն – Խրոնինգեն
**Ապակենտրոնացված գնացքների ծառայությունը** կամ **տարածաշրջանային գնացք:** Դա գնացքների ծառայություն է, որն իրականացվում է տարածաշրջանային կառավարության անունից, այլ ոչ թե ազգային կառավարության, ինչպես ընդունված էր նախկինում։ 

Նիդեռլանդերի երկաթուղային քարտեզ. կարմիր գծերը նշում են տարածաշրջանային երթուղիները, իսկ կապույտ գծերը գլխավոր երկաթուղային ցանցի երթուղիները:
Օրինակ՝ Նիդեռլանդներում և Գերմանիայում մեծ թվով տարածաշրջանային գծեր ապակենտրոնացված են որոնք զատ են գլխավոր երկաթուղային ցանցից, չնայած որ Նիդեռլանդերի NS ընկերությունը հանդիսանում է հոլլանդական կերկաթուղու գլխավոր տնորինողը։ Բելգիայում բոլոր երկաթուղային գծերը շարունակում են շահագործվել NMBS ազգային ընկերության կողմից։

Բնութագրություն
---------------

Տարածաշրջանային գնացքները հաճախ քիչ ավելի փոքր են քան կանգառ գնացքները, չնայած որ սրանք նույնպես հանդիսանում են կանգառ գնացքներ, քանի որ տարածաշրջանային գնացքները նույնպես բոլոր կանգառներում կանգ են առնում։ Ուղղակի տարածաշրանային գնացքները ապահովում են երթուղիները՝ մարզերում և շրջաններում՝ գյուղերի և փոքր քաղաքների միջև, որոնք հիմնականում չեն պատկանում գլխավոր երկաթուղային ցանցին։ Նայելով այն փաստին, որ կանգառ գնացքները կրում են գրեթե նույն դերակատարությունը՝ տարածաշրջանային գնացքների ծառայությունները սեվեռված են ոչ այդքան կարևոր և փոքր բնակվող համայնքների վրա։

Այդ իսկ պանտճառով այս երկաթուղիները տարածաշրջանային հասարակական տրանսպորտ են համարվում։ Գնացքների այս ծառայությունները հրապարակային տենդերների են ենթարկվում։ Ապակենտրոնացված երկաթուղային գծերը հաճախ ունենում են այլ փոխադրողներ, որոնք երկաթուղային տրանսպորտից բացի մարզերում, շրջաններում կամ համայնքներում, ապահովում են ավտոբուսային տրանսպորտը, և երբեմն էլ, տրամվայը և մետրոպոլիտեն։

Շատ կարևոր է հավելել, որ այս գործառիթը չպետք է շփոթել «գծատեր» երևույթի հետ, քանի որ սա դրա հետ բացարձակապես կապ չունի, այլ սա նույնպես պետության տնորինության տակ է գտնվում, ինչպես որ հասարակաց տրանսպորտային ցանցը։

Տես նաև
-------

* Միջքաղաքային գնացք
* Կանգառ գնացք
* Էքսպրեսս գնացք
* Տարածաշրջանային հասարակական տրանսպորտ
* Քաղաքային և շրջանային տրանսպորտ
* Գլխավոր երկաթուղային ցանց Նիդեռլանդներում

Ծանոթագրություններ
------------------

1. ↑
**Հրանտ Սամսոնի Սաղոյան** (հունվարի 15, 1925(1925-01-15), Երևան, Հայկական ԽՍՀ, ԱԽՖՍՀ, ԽՍՀՄ), խորհրդային պետական և կուսակցական աշխատող, ՀԽՍՀ վաստակավոր ինժեներ, ԽՄԿԿ անդամ (1952)։

Կենսագրություն
--------------

Ավարտել է Երևանի պոլիտեխնիկ ինստիտուտը (1949 թվականին)։ 1952 թվականից աշխատել է ՀԽՍՀ ժողտնտխորհում, 1960 թվականից՝ ՀԿԿ ԿԿ-ի ապարատում 1963 թվականից՝ է Երևանի մաթեմատիկական մեքենաների գիտահետազոտական ինստիտուտի տնօրենի տեղակալ։ 1974 թվականին նշանակվել է Երևանի միկրոէլեկտրոնիկայի ԳՀ տեխնոլոգիական ինստիտևտի տնօրեն։ 1975 թվականից՝ ՀԿԿ ԿԿ-ի արդյունաբերության և տրանսպորտի բաժնի վարիչ։ 1977 թվականից Սաղոյանը ՀԽՍՀ Պետպլանի նախագահը և ՀԽՍՀ Մինիստրների խորհրդի նախագահի տեղակալն է։

1976 թվականից եղել է ՀԿԿ ԿԿ անդամ, ՀԽՍՀ IX-X գումարումների գերագույն սովետի դեպուտատ։ ԽՍՀՄ (1971 թվական) և ՀԽՍՀ (1974 թվական) պետական մրցանակներ։ Պարգևատրվել է Աշխատանքային կարմիր դրոշի երեք շքանշանով։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 10, էջ 154)։*  |
*Վիքիպեդիայում կան հոդվածներ Եղոյան ազգանունով այլ մարդկանց մասին։*

**Բենիամին Եղոյան** (մայիսի 19, 1992(1992-05-19), Մեծ Մանթաշ, Արթիկի շրջան, Հայաստան - ապրիլի 3, 2016(2016-04-03), Ջրական, Ադրբեջան և Հադրութի շրջան, Արցախ), ապրիլյան քառօրյա պատերազմի հերոս։

Կենսագրություն
--------------

Բենիամին Ներսեսի Եղոյանը ծնվել է 1992 թվականին, Երևան քաղաքում։ Դպրոցում իննամյա կրթություն ստանալուց հետո ընդունվում է Մոնթե Մելքոնյանի անվան ռազմամարզական վարժարան։ Վարժարանն ավարտելուց հետո ընդունվում է Վազգեն Սարգսյանի անվան ռազմական ինստիտուտ։ Բենիամինը ցանկանում էր շարունակել հոր գործը։ Նա ԶՈՒ-ում է եղել 2009 թվականից։ Բենիամինի հայրը՝ Ներսես Եղոյանը, ՊՆ ֆիզպատրաստության բաժնի պետ, գնդապետ, Արցախյան շարժման մասնակիցներից էր։ Ուներ մեկ եղբայր և երկու քույր։

Մարտական գործողություններ
-------------------------

Ապրիլի 1-ի լույս 2-ի գիշերը և առավոտյան Ադրբեջանը ղարաբաղա-ադրբեջանական հակամարտ զորքերի շփման գծում ձեռնարկել է լայնածավալ նախահարձակ գործողություններ, որի ընթացքում հրթիռահրետանայաին գնդակոծման են ենթարկվել ոչ միայն հայկական զինուժի պաշտպանական դիրքերը, այլև նաև խաղաղ բնակավայրերը։ Սակայն որոշ ժամանակ անց գործողությունները դադարեցվել են։ Հայկական կողմը ունեցել է 32 կորուստ, 25 անհայտ զինծառայող։ Բենիամին Եղոյանը զոհվել է ապրիլի 3-ին տանկի անձնակազմի հետ (նշանառու օպերատոր՝ Վլադիմիր Վարուժանի Ալիխանյան, մեխանիկ վարորդ՝ Տիգրան Արամի Աբգարյան)։ Սուրբ Հովհաննես եկեղեցում տեղի ունեցավ ավագ լեյտենանտ Բենիամին Եղոյանի հոգեհանգիստը

Մրցանակներ
----------

* «Մարտական խաչ» առաջին աստիճանի շքանշան

Հուղարկավորություն
------------------

Հոգեհանգիստը տեղի է ունեցել 2016 թվականի ապրիլի 7-ին ժամը 18:00-ին, իսկ հուղարկավորությունը՝ 2016 թվականի ապրիլի 8-ին, ժամը 13:00-ին Երևանի «Սուրբ Հովհաննես» եկեղեցում։ Հուղարկավորված է Եռաբլուր զինվորական հուշահամալիր-պանթեոնում։

Ծանոթագրություններ
------------------

1. 1 2  Այսօր Բենյամին Եղոյանի տարեդարձն է
2. ↑  Այսօր Ապրիլյան պատերազմի հերոս Բենյամին Եղոյանի ծննդյան օրն է
3. ↑  Հերոս Բենյամին Եղոյանը
4. ↑  Սուրբ Հովհաննես եկեղեցում տեղի ունեցավ ավագ լեյտենանտ Բենյամին Եղոյանի հոգեհանգիստը
5. ↑  Հայրենիքը պաշտպանելիս զոհված 61 զինծառայողների և 12 ազատամարտիկների անունները. Ռազմինֆո(չաշխատող հղում)
**Վասիլի Միխայլովիչ Ավրորին** (1805, Mozhaysky Uyezd, Մոսկվայի մարզ, Ռուսական կայսրություն - հուլիսի 20 (օգոստոսի 1), 1855, Մոսկվա, Ռուսական կայսրություն), ռուս նկարիչ, հոգևորական։

Կենսագրություն
--------------

Վասիլի Ավրորին: Ձկան կարթելը: Մոտ 1830 թվական:
Վասիլի Միխայլովիչ Ավրորինը ծնվել է 1805 թվականին Մոսկվայի նահանգի Մոժայսկի շրջանի Պետրովսկոյե գյուղում դպիրի ընտանիքում։ 1820-ական թվականներին գտնվել է Սանկտ Պետերբուրգում, եղել է միտրոպոլիտ Ֆիլարետի թոշակառուն։ 1828 թվականից ուսանել է գեղանկարչություն Ալեքսեյ Վենեցիանովի մոտ։ Սովորել է Վենեցիանովի մոտ, վերջինիս պատվերով գեղանկարչության դասեր է տվել 12-ամյա Սերգեյ Զարյանկոյին։

Ավրորինի մի քանի կտավներ ցուցադրվել են Սանկտ Պետերբուրգի գեղարվեստի ակադեմիայի ցուցահանդեսներում. 1833 թվականին՝ «Ձուկը տաղավարից կարթող երիտասարդները» (այժմ Պետական պատմական թանգարանում), «Աշտարակը, որի կողքին նստած է նկարողը» և «Սենյակի ներսը և նրա մեջ՝ երաժշտական գործիքներով երեք հոգի», 1833 թվականին՝ «Ձմեռային պալատի ընդունարանում»։

Մոտ 1833 թվականին տեղափոխվել է Մոսկվա։ Կադակեշի Սուրբ Հարության տաճարում ծառայել է որպես դպիր։ Ավրորինը Մոսկվայում նկարել է կտավներ «Բարակաշի Հարության եկեղեղեցու շրջակայքը՝ դարպասներից մինչև վանք», «Ճնճղուկյան լեռներ», «Մամոնովի տան շրջակայքը», «Երուսաղեմյան տաճարի օծումը» սրբանկարը իր եկեղեցու համար, Տոլստոյի դիմանկարը։

Մահացել է Մոսկվայում 1855 թվականի հուլիսի 20-ին (օգոստոսի 1-ին)։

Ծանոթագրություններ
------------------

1. 1 2  Ավրորին, Վասիլի Միխայլովիչ // Ռուս նկարիչների բառարան. — Կազմող Սոբկո Նիկոլայ Պետրովիչ։ 1893 թվական, սյուն 32—33:
2. ↑  Ռուսական պատկերասրահ։
3. 1 2  Գորինա Տ. Ն. ԽՍՀՄ նկարիչները:Բառարան, Գլուխ 1։
**Մելանժ** (ֆր.՝ mélange՝ խառնուրդ) , ավստրիական խոհանոցի սրճային ըմպելիք, էսպրեսոյի հիման վրա՝ դրան ավելացնելով տաքացրած ու փրփրեցված կաթ և հարած սերուցք։ Առաջին անգամ նման ըմպելիք պատրաստվել է 1890 թվականին Վիեննայի սրճարաններից մեկում։ Այն նաև նման է կապուչինոյին։

Մելանժը պատրաստում են էսպրեսոյից՝ ավելացնելով տաքացրած և փրփրեցված կաթ։ Որոշ բաղադրատոմսերում առաջարկվում է էսպրեսոյին շատ քիչ քանակությամբ տաք ջուր ավելացնել կամ օգտագործել կրկնակի էսպրեսո։ Ցանկացած դեպքում սուրճի և կաթի հարաբերակցությունը վիեննական մելանժում միշտ պահպանվում է՝ 1:1: Մելանժը մատուցվում է մեկ բաժակ ջրով և երբեմն զարդարվում հարած սերուցքով։

Մելանժի առանձին տարբերակ է հանդիսանում կայսերական մելանժը (*Kaisermelange*), որի մեջ բացի կաթից և կաթնային փրփուրից, ավելացնում են ձվի դեղնուց, շաքարավազ և կոնյակ։

Տես նաև
-------

* Սուրճ
* Կապուչինո
* Էսպրեսո
* Մոկկո
* Կաթով սուրճ
* Ռաֆ սուրճ

Ծանոթագրություններ
------------------

1. ↑  Венская классика Archived 2015-02-07 at the Wayback Machine. на сайте Julius Meinl.
2. ↑  «Kaffeezubereitung». Արխիվացված է օրիգինալից 2017 թ․ մայիսի 9-ին. Վերցված է 2018 թ․ հոկտեմբերի 13-ին.
3. ↑  Kaffee Lexikon - Kaffeebezeichnungen Kaffeenamen in Cafes
4. ↑  Kaisermelange, Großer Brauner, Fiaker: So bereiten Sie Wiens Kaffeeklassiker selbst zu
5. ↑  Kaisermelange

Գրականություն
-------------

* Erhard Gorys *Das neue Küchenlexikon. Von Aachener Printen bis Zwischenrippenstück*,2007, ISBN 978-3-423-36245-0
**Միրզա Էլեքպեր Սաբիրի տուն-թանգարան** (ադրբ.՝ Mirzə Ələkbər Sabirin ev-muzeyi), տուն-թանգարան, որտեղ ապրել է ադրբեջանցի բանաստեղծ, հասարակական գործիչ, փիլիսոփա և ուսուցիչը Միրզա Էլեքպեր Սաբիրը։

Թանգարանի պատմություն
---------------------

Միրզա Էլեքպեր Սաբիր
Թանգարանը հիմնադրվել է 1962-ին `բանաստեղծի ծննդյան 100-ամյակի կապակցությամբ։ Թանգարանը գտնվում է երկհարկանի շենքում։ Թանգարանի հին շենքը բաղկացած էր մեկ հարկից և երկու ցուցասրահներից։ Թանգարանի հին շենքը լավ վիճակում չէր։ Թանգարանը ապամոնտաժվել է 1978 թվականին և վերակառուցվել։ Վերակառուցման և վերականգնողական աշխատանքներից հետո թանգարանը վերաբացվել է 1979 թվականին։ Թանգարանում գործում է 6 ցուցասրահ։ 2017 թվականի սեպտեմբերին թանգարանը փակվեց վերանորոգման համար։

Ցուցահանդես
-----------

Թանգարանի ընդհանուր տարածքը 293 մ² է։ Այն ունի 6 ցուցասրահ եւ 1 պատշգամբ։ Թանգարանի առաջին ցուցասրահում ցուցադրվում են Մ. Սաբիրի մանկության և ուսուցման ցուցահանդեսները։ Թանգարանի այլ սրահներում ներկայացված են XIX-XX դարերի կենցաղային իրերը, նվերները, Սաբիրի լուսանկարները, հետազոտողների աշխատանքները և այլն ցուցադրություններ։

Տես նաև
-------

* Ադրբեջանի պատմության թանգարան (Բաքու)
* Ադրբեջանի արվեստի ազգային թանգարան
* Բաքվի ժամանակակից արվեստի թանգարան
* Նիզամի Գյանջևիի անվան ադրբեջանական գրականության թանգարան
* Ջալիլ Մամեդկուլիզադե

Ծանոթագրություններ
------------------

1. ↑  «Միրզա Էլեքպեր Սաբիրի տուն-թանգարան». Արխիվացված է օրիգինալից 2017 թ․ օգոստոսի 17-ին. Վերցված է 2018 թ․ հուլիսի 5-ին.
2. ↑  «Տուն-թանգարանները». Արխիվացված է օրիգինալից 2018 թ․ սեպտեմբերի 28-ին. Վերցված է 2018 թ․ հուլիսի 5-ին.
3. ↑  Տուն-թանգարանները Բաքվում
4. ↑  Թանգարանի բացումը
5. ↑  «Միրզա Էլեքպեր Սաբիրի տուն-թանգարան». Արխիվացված է օրիգինալից 2018 թ․ հուլիսի 13-ին. Վերցված է 2018 թ․ հուլիսի 5-ին.
6. ↑  «Միրզա Էլեքպեր Սաբիրի տուն-թանգարան». Արխիվացված է օրիգինալից 2018 թ․ հուլիսի 14-ին. Վերցված է 2018 թ․ հուլիսի 5-ին.
**Անակոստիա** (англ. Anacostia), գետ Ամերիկայի Միացյալ Նահանգների հյուսիս-արևելքում, Պոտոմակ գետի ձախ վտակը։ Հոսում է Մերիլենդ նահանգի Փրինս-Ջորջես օկրուգում և Վաշինգտոն քաղաքի տարածքում թափվում է Պոտոմակ գետը։ Գետի երկարությունը կազմում է մոտ 13,5 կիլոմետր։
Գետի ուժեղ ախտոտումը և թույլ մաքրումը հանգեցրել է նրան, որ շատ ամերիկացիներ գետը կոչում են՝ «Գետ Կոլումբիայի օկրուգում, որի մասին մոռացել են»։ Սակայն, վերջին տարիներին մասնավոր կազմակերպություններն ու ընկերությունները Վաշինգտոնում և Մերիլենդում, ինչպես նաև Դաշնային կառավարության համատեղ ուժերով իջեցվել է աղտոտվածության մակարդակը և էկոլոգիապես պաշտպանել են Անաքոստիի արժեքավոր ջրային բնությունը։

Աշխարհագրական դիրք
------------------

Գետը առաջացել է Մերիլենդի Բլանդենսբուրգ քաղաքում մի քանի տասնյակ փոքր գետերի և վտակների միախառնումից։ Գետի ավազանը կազմում է մոտ 456 կմ²։ Այս տարածքի մեջ են մտնում բոլոր վտակները, որոնք գտնվում են Մոտգոմերի շրջանի արևելքում, Փրինս-Ջորջեսի օկրուգում, ինչպես նաև Վաշինգտոնում։

Պատմություն
-----------

Կապիտան Ջոն Սմիթը իր ամսագրում կատարել է գրառում, որ 1608 թվականին լողալով հասել է Անակոստիա և գետի տեղի բնակչությունը նրան շատ ջերմ է ընդունել։
Վաշինգտոն քաղաքի ստեղծման օրից գետը սկսվել է ակտիվորեն շահագործվել։ 1815 թվականին կառուցվել է Վաշինգտոնի քաղաքային ուղին, որը կապում էր Անակոստիան Թայբեր-Կրիկի հետ։ 1850-ական թվականներին Վաշինգտոնյան քաղաքային ալիքը արդեն սկսվել է օգտագործվել։

Աղտոտվածություն
---------------

Անակոստիա գետի աղտոտման առավել լուրջ խնդիրներից մեկը կեղտաջրերի արտանետումն է կոյուղու համակարգերից։ Կեղտաջրերը սպառնալիք են ստեղծում առողջապահության, տարբեր վնասակար նյութերի և միկրոօրգանիզմների նկատմամբ, որը հանգեցնում ջրի որակի իջեցման և ձկների կորստի։

Աստղագիտության մեջ
------------------

Ի պատիվ Անակոստիա գետի անվանվել է 1921 թվականին հայտնաբերված (980) Անակոստիա աստերոիդը։

Ծանոթագրություններ
------------------

1. ↑
2. ↑  Stickfoot Branch Stream Restoration Project
3. ↑  
	* Heine, Cornelius W. (1953). «The Washington City Canal». *'Records of the Columbia Historical Society of Washington, D.C.* (անգլերեն). 53–56: 1–27.

Արտաքին հղումներ
----------------

* Anacostia Riverkeeper Archived 2014-02-12 at the Wayback Machine.
* Anacostia Watershed Society
* Anacostia Watershed Restoration Partnership
* Maryland Department of Natural Resources — Anacostia site Archived 2004-09-02 at the Wayback Machine.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | LCCN: sh85004746 · VIAF: 315149272 · WorldCat VIAF: 315149272 |

 |
**Լեսթեր հրապարակի Օդեոն կինոթատրոն** (անգլ.՝ **Odeon Leicester Square**, ներկայումս հայտնի է «**Odeon Luxe Leicester Square**» անվանումով), Լոնդոնի կինոթատրոններից մեկը։ Գտնվում է քաղաքի արևմտյան մասում։ Կառուցվել է *Art Deco* ոճով, կառուցումն ավարտվել է 1937 թվականին. շենքը մշտապես արդիականացվել է՝ որպես կինոֆիլմերի տեխնոլոգիաների զարգացման տեմպը պահպանող կառույց։ Կինոթատրոնը եղել է բազմաթիվ ֆիլմերի պրեմիերաների համար նախատեսված վայր։

Կինոթատրոնը զբաղեցնում է Լեսթեր հրապարակի արևելյան կողմի կենտրոնը, ճակատամասը սև փայլուն գրանիտից է, իսկ կինոթատրոնը անունը գրված է 120 մետր բարձրությամբ աշտարակի վրա։ Կապույտ Neon ը ուրվագծում է շենքի արտաքին տեսքը գիշերով։ Այն կառուցվել է որպես առաջնակարգ Օսկարի «Օդեոն» կինոթատրոն և առաջատար դիրքն ունի։ Այստեղ ցուցադրվում են եվրոպական ֆիլմերի պրեմիերաներ, ներառյալ տարվա ամենաթանկարժեք թագավորական կինոնկարները։

Պատմությունը
------------

Հարի Վիդոնի նախագծած Օդեոն կինոթատրոնի շենքը կառուցել է *Sir Robert McAlpine* ընկերությունը 1937 թվականին՝ Ալհամբրա թատրոնի հարևանությամբ, որն ունի մեծ երաժշտական սրահ և թվագրվում է 1850-ական թվականներ։ Տեղանքի արժեքը եղել է 550,000 ֆունտ ստեռլինգ, 7 ամսվա ընթացքում կառուցված շենքի արժեքը՝ 232,755 £, ունի 2116 նստատեղ։ Բացման երեկոն կայացել է 1937 թվականի նոյեմբերի 2-ին՝ «Զենդայի բանտարկյալը» ֆիլմի ցուցադրությամբ։

Ծանոթագրություններ
------------------

1. 1 2 3  page 131, Odeon Cinemas 1: Oscar Deutsch Entertains Our Nation, Allen Eyles, 2002, British Film Institute Publishing
2. ↑  Steffan Laugharne, Ken Roe. «Cinema Treasures – Odeon Leicester Square». *Cinema Treasures*. Վերցված է 2009 թ․ նոյեմբերի 16-ին.
3. ↑  Odeon Leicester Square: World Premiere of 'Harry Potter' And The Deathly Hallows Pt 1 Archived 2013-10-14 at the Wayback Machine. *MTV* Retrieved 24 March 2011
4. ↑  The world premiere of Avatar at Odeon Leicester Square *The Telegraph* Retrieved 24 March 2011
5. ↑  Alice in Wonderland premiere in Leicester Square, London *The Telegraph* Retrieved 24 March 2011
6. ↑  Casino Royale is 60th royal film *BBC News* Retrieved 24 March 2011
7. ↑  «A portrait of achievement» (PDF). Sir Robert McAlpine. Արխիվացված է օրիգինալից (PDF) 2016 թ․ մայիսի 8-ին. Վերցված է 2016 թ․ ապրիլի 24-ին.
8. ↑  page 247, Odeon Cinemas 1: Oscar Deutsch Entertains Our Nation, Allen Eyles, 2002, British Film Institute Publishing

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Լեսթեր հրապարակի Օդեոն կինոթատրոն** կատեգորիայում։ |
Մաթեմատիկայում **ուռուցիկ երկրաչափությունը** երկրաչափության այն ճյուղն է, որն ուսումնասիրում է ուռուցիկ բազմություններ , հիմնականում Էվկլիդյան տարածությունում։ Ուռուցիկ բազմությունները հիմնականում հանդիպում են հաշվողական երկրաչափությունում, ուռուցիկ անալիզում, դիսկրետ երկրաչափությունում, ֆունկցիոնալ անալիզում, թվերի երկրաչափությունում, ինտեգրալ երկրաչափությունում, գծային ծրագրման մեջ, հավանականությունների տեսությունում, խաղերի տեսությունում և այլ ճյուղերում։

Դասակարգում
-----------

Ըստ Մաթեմատիկայի առարկաների դասակարգման, ուռուցիկ և դիսկրետ երկրաչափություն մաթեմատիկական առարկան ներառում է 3 հիմնական ճյուղեր․

* Ընդհանուր ուռուցիկություն
* բազմանկյուն և բազմանիստ
* դիսկրետ երկրաչափություն

(Չնայած նշվածներից միայն 2-ն են ներառվում ուռուցիկ երկրաչափության մեջ)

Ընդհանուր ուռուցիկությունը բաժանվում է հետևյալ ենթախմբերի․

* Աքսիոմատիկ և ընդհանրացված ուռուցիկություն
* ուռուցիկ բազմություններ առանց չափային սահամանափակման
* ուռուցիկ բազմությունները տոպոլոգիական վեկտորական տարածությունում
* ուռուցիկ բազմություն երկչափ տարածությունում
* ուռուցիկ բազմություն եռաչափ տարածությունում
* ուռուցիկ բազմություն n-չափանի տարածությունում
* սահմանափակ չափանի Բանախյան տարածություն
* պատահական ուռուցիկ բազմություններ և ինտեգրալ երկրաչափություն
* ուռուցիկ մարմինների ասիմպտոտիկ թեորեմ
* մոտարկում ուռուցիկ բազմություններով
* ուռուցիկ բազմությունների տարատեսակներ
* Հելիակերպ թեորեմներ և երկրաչափական հատման տեսություն
* Կոմբինատոր ուռուցիկության այլ խնդիրներ
* երկարություն, մակերես, ծավալ
* միախառնված տարածություններ և հարակից թեմաներ
* անհավասարություններ և էքստրեմումի խնդիրներ
* ուռուցիկ ֆունկցիաներ և ուռուցիկ ծրագրեր
* մակերևույթային և հիպերբոլային ուռուցիկություն

Ուռուցիկ երկրաչափության եզրույթը օգտագործվում է նաև կոմբինատորիկայում, որպես անտիմատրոիդի այընտրանքային անուն, որը ուռուցիկ բազմության աբստրակտ մոդելներից մեկն է։

Պատմական ակնարկ
---------------

Ուռուցիկ երկրաչափությունը համեմատաբար երիտասարդ մաթեմատիկական ճյուղ է։ Չնայած առաջին հիշատակումները եղել են Էվկլիդեսի և Արքիմեդի աշխատություններում։ Այն, որպես առանձին մաթեմատիկայի ճյուղ, ձևավորվել է 19-րդ դարի վերջում ի շնորհիվ Հերման Բրունի և Հերման Մինկովսկու երկրչափ և եռաչափ տարածություններում։ Իրենց արդյունքների մեծ մասը ընդհանրացվել է ավելի բազմաչափ տարածությունների վրա, և 1934 թվականին Թոմմի Բոննեսենը և Վերնել ֆենչերն տվել են ուռուցիկ երկրաչափության համապարփակ հետազոտությունը Էվկլիդյան տարածությունում։ Հետագայում 20-րդ դարում ուռուցիկ երկրաչափության զարգացումը և իր հարակից ճյուղերի ընդհանրացումը ամփոփվել է «Ուռուցիկ երկրաչափության ձեռնարկ»․աշխատությունում գրված Գրաբերի և Ուիլսսի կողմից

Ծանոթագրություններ
------------------

1. ↑  «Website of Mathematics Subject Classification MSC2010». Արխիվացված է օրիգինալից 2015 թ․ ապրիլի 2-ին. Վերցված է 2019 թ․ մարտի 3-ին.
2. ↑  «Mathematics Subject Classification MSC2010, entry 52 "Convex and discrete geometry"». Արխիվացված է օրիգինալից 2015 թ․ ապրիլի 2-ին. Վերցված է 2019 թ․ մարտի 3-ին.
**Հիլբերտ-Հուանգի ձևափոխություն** (անգլ.՝ HHT), ձևափոխության տեսակ, որի դեպքում ազդանշանը տարրալուծվում է ըստ էմպիրիկ մոդերի, հետագայում այդ մոդերի նկատմամբ Հիլբերտի ձևափոխության կիրառմամբ։ Այս ձևափոխությունը նախատեսված է ոչ գծային և ոչ ստացիոնար ազդանշանների հետ ավելի արդյունավետ աշխատանքի համար։

Հիլբերտ-Հուանգի ձևափոխությունը հարմոնիկ անալիզում օգտագործվող Ֆուրիեյի ձևափոխության համանման ձևափոխություն է։

Պատմություն
-----------

Հիլբերտ-Հուանգի ձևափոխությունը առաջարկվել է 1995 թվականին Նորդեն Հուանգի կողմից իր՝ ՆԱՍԱ-ում աշխատելու տարիներին։ Ձևափոխության օգտագործման առաջնային նպատակը տայֆունների մակերեսային ալիքների ուսումնասիրությունն էր։ 1998 թվականին տպագրված հոդվածում մեթոդը ընդհանրացվեց կամայական ժամանակային շարքերի ուսումնասիրման նպատակով օգտագործման համար։ Ի սկզբանե կոչվել է «EMD-HSA» - ոչ գծային և ոչ ստացիոնար ազդանշանների ձևափոխություն ըստ էմպիրիկ մոդերի՝ հետագա Հիլբերտի սպեկտրալ անալիզի կիրառմամբ, սակայն հետագայում, օգտագործվելով գիտության այլ ճյուղերում, սկսել է օգտագործվել ավելի կարճ «HHT» անվանումը։

Ծանոթագրություններ
------------------

1. ↑  Huang, Norden E.; Shen, Zheng; Long, Steven R.; Wu, Manli C.; Shih, Hsing H.; Zheng, Quanan; Yen, Nai-Chyuan; Tung, Chi Chao; Liu, Henry H. (1998 թ․ մարտի 8). «The empirical mode decomposition and the Hilbert spectrum for nonlinear and non-stationary time series analysis». *Proceedings of the Royal Society of London. Series A: Mathematical, Physical and Engineering Sciences*. **454** (1971): 903–995. doi:10.1098/rspa.1998.0193.

Տես նաև
-------

* Ձևափոխություն
* Տվյալների գիտություն
* Ֆուրիեի շարք

Արտաքին հղումներ
----------------

1. 
2. Hilbert-Huang Transform and Its Applications
**Հայկ Խաչատուրի Սիլանյան** (1898, Խնձորեսկ, Զանգեզուրի գավառ, Ելիզավետպոլի նահանգ, Ռուսական կայսրություն - 1937), Անդրկովկասում խորհրդային իշխանության հաստատման աջակից, ԽՄԿԿ անդամ (1917)։

Կենսագրություն
--------------

Ավարտել է Բաքվի հայկական գիմնազիան, Թիֆլիսի պոլիտեխնիկական ինստիտուտը (1926)։ 1918 թվականի գարնանը Բաքվի Արմենիքենդի շրջանի բոլշևիկյան զինված դրուժինայի շարքերում կռվել է Կոմունայի պաշտպանության համար։ Բաքվի կոմունայի տապալումից հետո Զանգեզուրում կազմակերպել է բոլշևիկյան գաղտնի բջիջներ։ Զանգեզուրում ապստամբության պարտությունից հետո եղել է Բաքվի նորաստեղծ շրջաններից մեկի շրջկոմի քարտուղար։ Ռուսական 11-րդ կարմիր բանակի կողմից Հայաստանը գրավելուց և երկրում խորհրդային վարչակարգի հաստատումից հետո կուսակցական աշխատանք է կատարել։ 1922 թվականին նշանակվել է Էջմիածնի գավկոմի քարտուղար, 1926 թվականին՝ Ադրբեջանական ԽՍՀ կազմում հայտնված Լեռնային Ղարաբաղի մարզկոմի քարաուղար։ 1926-1928 թվականներին եղել է Հայգյուղկոպի նախագահի տեղակալ։ 1931 թվականին նշանակվել է ՀԽՍՀ Կոլտնտկենտրոնի նախագահ, 1933-1934 թվականներին՝ ՀԽՍՀ հողժողկոմի տեղակալը։ 1934-1937 թվականներին կուսակցական և պետական ղեկավար պաշտոններ է վարել Խորհրդային Հայաստանի տարբեր շրջաններում (Նոր Բայազետ, Ղափան, Ալավերդի), ՀԽՍՀ հողժողկոմատում։ Եղել է Հայկական և Ադրբեջանկան ԽՍՀ Կենտգործկոմների, ՀԿ(բ)Կ ԿԿ անդամ։


|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 10, էջ 362)։*  |
**«Օձ»** (լեհ.՝ Żmija) — Անջեյ Սապկովսկիի վեպը՝ ռազմանական ֆենթեզի ոճում։ Վեպի գործողությունները տեղի են ունենում խորհրդա-աֆղանական պատերազմի տարիներին։

2009 թ․ հունվարի 5-ին Լեհաստանում տեղի ունեցավ գրքի շնորհանդեսը։

Սյուժե
------

«Օձ» վեպի գլխավոր հերոսը խորհրդային զինվոր Պավել Սլավոմիրովիչ Լևարտն է (լեհ.՝ Paweł Sławomirowicz Lewart)։ Այն բանից հետո, երբ նա ՊԱԿ-ում խոստովանում է, որ աֆղանստանցիների դեմ մարտում կրակել է իր ստորաբաժանման հրամանատարի թիկունքին՝ նրան տեղափոխում են հեռավոր պահակակետ, որը հսկում է ռազմավարական նշանակության ճանապարհի երկայնքով ձգվող կիրճը։ Պահակակետի շրջակա տարածքն ուսումնասիրելիս Լևարտը գտնում է առեղծվածային ոսկե օձ։ Դրա անսովոր տեսքից ազդված Լևարտը դրան է բերում մի սատկած առնետ։ Այդտեղի քարանձավի պարբերական դարձած այցելությունների ժամանակ Լևարտին սկսում են երևալ Ալեքսանդր Մակեդոնացու տետրարքոս Հերպանդրի (հուն․՝ օձամարդ) և Մայվանդի ճակատամարտի մասնակից լեյտենանտ Էդվարդ Դրումոնդի հիշողությունները։

Շուտով հենակետը ենթարկվում է քաղաքացիական հագուստներով մուջահիդների հարձակմանը, որի արդյունքում մեկ զինվոր սպանվում է, մի քանիսը՝ վիրավորվում։ Դրանից անմիջապես հետո հենակետի կայազորը կրակի տակ է առնում քաղաքացիական ավտոբուս՝ վրեժ լուծելով հարձակաման համար։ Մարտից հետո շոկի մեջ լինելով և հերոինի ներարկում անելուց հետո Լևարտը գնում է օձի մոտ և ընկնում է մի քարանձավ, որը լի էր այդտեղ իրենց վախճանը գտած բազմաթիվ օտարերկրյա նվաճողների կողմից այդտեղ թողած ռազմավարը։ Լևարտը վերապրում է Հերպանդրի և Դրումոնդի կյանքի վերջին դրվագները, որոնք սպանվել էին ժամանակակից Աֆղանստանի տարածքում իրենից դարեր առաջ։ Հանկարծակի Լևարտը լսում է մարտի աղմուկը և լքում է օձին։ Նա սպանում է քարանձավը պայթեցնել ցանկացող աֆղանստանցի մարտիկներին և հայտնաբերում է , որ իր բացակայության ընթացքում ամբողջ պահահակետը ոչնչացվել էր գրոհայինների կողմից։ Ժամանում է համալրում և ՊԱԿ-ում Լևարտին հարցաքննած սպան կրակում է նրա վրա՝ դրանով իսկ փրկելով նրան ռազմական դատարանից։ Լևարտին տարհանում են, սակայն հետագայում նա վերադառնում է ավերված հենակետի մոտ, որտեղ էլ նրա հետքը կորչում է։

Գիրքը վերջանում է նրանով, որ ղշլաղ է ժամանում լեհական ջոկատը (հավանաբար ՆԱՏՕ-ի զորքերի կազմում) և սպաներից մեկը հանդիպում է ոսկե օձին։ Հավանաբար նրան սպասում է Լևարտի, Դրումոնդի և Հերպանդրի ճակատագիրը։.

Մրցանակներ
----------

* 2010 թվականի «Мир фантастики» թերթի հարցումների արդյունքում «Żmija» վեպը տեղ գտավ «Լավագույն արտասահմանյան գիրք» անվանակարգում

Ծանոթագրություններ
------------------

1. ↑
2. ↑
3. ↑  *Пётр Зайцев, Александр Киселёв, Арсений Крымов, Борис Невский, Антон Первушин, Пётр Тюленев.* Итоги 2010. Книги // *«Мир фантастики»* : журнал. — М.: ТехноМир, 2011. — № 2 (90). — С. 106-107.
**Դինգիր** , Հին Միջագետքի մի շարք ազգությունների մոտ տարածված սեպագիր նշան, որը հիմնականում արտահայտում է «աստված» իմաստը։ Որպես որոշիչ բառ չի արտասանվում և գրադարձվում է «D» տառի տեսքով, որը դրվում է որոշյալ բառի տողավերևում, օրինակ՝ D Inanna: Ընդհանուր առմամբ նշանակում է աստված, կամ աստվածուհի.:
Դինգիրը հին շումերերերնում արտասանվում էր որպես «an», որը շումերական դիցաբանությունում գերագույն աստծու անունն է։ Աքքադական սեպագրության մեջ այն նաև հանդիսանում էր «աստված» բառի գաղափարագիրը (ilum), կամ օգտագործվում էր որպես նույն իմաստը կրող որոշիչ բառ (an կամ ìl-): Խեթական սեպագրության մեջ այն նույնպես արտասանվում է որպես «an»:

Շումերերեն
----------

Middle Bronze Age form of the sign
Շումերական սեպագրությունում դինգիրի նշանը առաջացել է աստղի պատկերանկարից, որը լայնորեն կիրառվող և աստվածներին բնորոշող գիր էր։ Այն մասնավորպես շումերակակն Անու աստծու խորհրդանիշն էր։ Ի հակադրություն երկրի (ki), դինգիրը կարող էր կրել «երկինք» իմաստը։ Էմեսալ հին բարբառում սեպագիր նշանը արտասանվում էր որպես dimer:

Աքքադերեն
---------

Late Bronze Age to Iron Age form of the sign 
Աքքադական սեպագրության մեջ դինգիրը կարող է նշանակել.

* il- արմատը, որը նշանակում էր աստված կամ աստվածուհի։
* Անու աստծուն։
* šamû բառը, որը նշանակում է երկինք։
* an կամ il վանքերը։
* Որոչիշ բառ, որը ցույց է տալիս, որ նրանից հետո եկող հաջորդ բառը աստծո անուն է։
* Արտահայտել «դեպի» կամ «մեջ» իմաստները։

Յունիկոդ
--------

Յունիկոդում այս նշանին տրված է U+1202D համարը։

Ծանոթագրություններ
------------------

1. ↑  Edzard, 2003
**Ադլի Մանսուր,** (արաբ․عدلي منصور‎, դեկտեմբերի 23, 1945), Եգիպտոսի նախագահի ժամանակավոր պաշտոնակատար 2013 թվականի հուլիսի 3-ից մինչև 2014 թվականի հունիսի 8-ը։

Կենսագրություն
--------------

Ադլի Մանսուրը ծնվել է 1945 թվականին։ 1967 թվականին նա ավարտել է Կահիրեի համալսարանի իրավաբանական ֆակուլտետը, սովորել է նաև Ֆրանսիայի Ազգային հեղինակավոր կառավարման դպրոցում (1977թվական)։ Մանսուրը երկար ժամանակ աշխատել է որպես դատավոր կրոնական, քաղաքացիական և քրեական։ «1992 թվականին Ադլի Մանսուրը դարձավ Եգիպտոսի Սահմանադրական դատարանի անդամ, եղել է ղեկավարի տեղակալ։ Մասնակցում էր 2012 թվականին կայացված նախագահական ընտրությունների նախապատրաստական աշխատանքներին, որի արդյունքում Մուհամմեդ Մուրսին եկավ իշխանության գլուխ։ Հուլիսի 1-ին Մուրսիի հրամանագրով նշանակվել է Եգիպտոսի Սահմանադրական դատարանի նախագահ։ Հուլիսի 3-ին Մուրսիի հեռացումից հետո պարզ դարձավ, որ Մանսուրը ժամանակավորապես ստանձնելու է պետության ղեկավարի պաշտոնը։ Նա ղեկավարելու է երկիրը, մինչև Եգիպտոսում արտահերթ ընտրություններ չլինեն։

### Եգիպտոսի նախագահի պաշտոնում

2013 թվականի հուլիսի 4-ին երդում տվեց Եգիպտոսի ժամանակավոր նախագահի պաշտոնում։ Մանսուրի պարտականությունների մեջ մտնելու էր քաղաքական ճգնաժամից Եգիպտոսի դուրս բերման ռազմական «ճանապարհային քարտեզը», այդ թվում նաև ընդդիմադիրների կողմից առաջադրվող նոր սահմանադրության ու ժամանակավոր կառավարության ստեղծումը։

2013 թվականի հուլիսի 5-ին լուծարեց Եգիպտոսի խորհրդարանը և փոխեց Եգիպտոսի հետախուզության վարչության պետին։ Նա աշխատանքից հեռացրեց Մուհամմեդ Ռաաֆաթ Շեհաթին՝ նշանակելով նրան ազգային անվտանգության հարցերով խորհրդական։ Ռաաֆատ Շեհատի փոխարեն հետախուզությունը ղեկավարեց Մուհամմեդ Ահմեդ։ Հետախուզությունը ղեկավարում էր Մուհամմեդ Ահմեդ։

2013 թվականի հուլիսի 9-ին Ադլի Մանսուրը նշանակեց նոր վաշրչապետ և։

Ընտանիք
-------

Ամուսնացած է, ունի երեք երեխա՝ մեկ որդի և երկու դուստր։

Ծանոթագրություններ
------------------

1. ↑   (արաբ.)
2. ↑  «Временным президентом Египта стал председатель Высшего конституционного суда». Արխիվացված է օրիգինալից 2014 թ․ մայիսի 8-ին. Վերցված է 2013 թ․ հուլիսի 3-ին.
3. ↑  В Египте назвали имя временного главы страны
4. ↑  Глава Конституционного суда Египта сменил Мохаммеда Мурси // *Коммерсантъ*. — 2013.
5. ↑  Временный глава Египта распустил парламент
6. ↑  Временный президент Египта распустил парламент
7. ↑  «Биография временного президента Египта Адли Мансура». ՌԻԱ Նովոստի. 4 июля 2013. Վերցված է 2013 թ․ հուլիսի 4-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ նորվեգական |
|  |
| Չափորոշչային վերահսկողություն | GND: 1196457328 · GTAA: 236435 · LCCN: no2016042062 · VIAF: 17146095228700370272 · WorldCat VIAF: 17146095228700370272 |

 |
**Սայաթ-Նովա աշուղական երգի վաստակավոր անսամբլ**, ստեղծվել է 1927 թվականին երգիչ Շարա Տալյանի կողմից։

Պատմություն
-----------

1942-1972 թվականներին անսամբլը ղեկավարել է ՀՀ ժողովրդական արտիստ Վաղարշակ Սահակյանը։ 1972 թվականին անսամբլը դադարեցրել է գործունեությունը։ 1992 թվականին Թովմաս Պողոսյանն իր շուրջն է համախմբել մի խումբ արհեստավարժ երգիչների ու երաժիշտների և վերստեղծել անսամբլը։

Անսամբլի երգացանկն ընդգրկում է տարբեր ժամանակների ստեղծագործող աշուղների շուրջ 400 և ավելի երգեր։ 2005 թվականին անսամբլի երգացանկը համալրվել է իրանահայ (փերիահայ) աշուղների 24 ստեղծագործություններով, որոնց հիմնական մասն ունկնդրին անհայտ է եղել։ Բացի համերգը, նույն ծրագիրը թողարկվել է ԱՄՆ-ում՝ ձայնասկավառակով (CD) և տեսասկավառակներով (DVD): Ձայնագրվել և թողարկվել են նաև Սայաթ Նովայի 31 ստեղծագործություններ` 2 ձայնասկավառակով։ ԱՄՆ-ում Սայաթ-Նովա աշուղական երգի վաստակավոր անսամբլի կատարմամբ թողարկվել է «Հայ աշուղների ազգային հայրենասիրական երգեր» ձայնասկավառակը։ Սայաթ-Նովա անսամբլը համերգներով հանդես է եկել Հայաստանի և սփյուռքի տարբեր բնակավայրերում` Ռուսաստան, Վրաստան, Իրան, Սիրիա, Լիբանան, ԱՄՆ և այլուր։ 2012 թվականին Սայաթ Նովայի ծննդյան 300-ամյա հոբելյանի կապակցությամբ անսամբլը բարեգործական համերգներով հանդես է եկել Արցախում։

Անսամբլի գեղարվեստական ղեկավարն է ՀՀ ժողովրդական արտիստ, պրոֆեսոր Թովմաս Պողոսյանը, գործիքային մասի ղեկավարը ՀՀ վաստակավոր արտիստ Վարդան Բաղդասարյանն է։

**Անսամբլի կազմը 2020 թվականին`** 

**Երաժիշտներ`**

* Վարդան Բաղդասարյան` քյամանչա
* Րաֆֆի Հակոբյան` քյամանի
* Մխիթար Խաչատրյան` քյամանչա
* Արսեն Եսայան` դափ
* Խաչատուր Աբրահամյան` թառ
* Արտակ Դավթյան` սազ
* Վլադիմիր Պապիկյան` <Հայկական> սանթուր
* Իզաբելա Ինջյան` սանթուր <ցիմբալա>
* Մարզպետ Փոթոյան` բաս քանոն

**Երգիչներ`**

* Անանիա Հովսեփյան
* Սարգիս Խաչատրյան
* Արթուր Մնացականյան
* Հովհաննես Մանուչարյան
* Մկրտիչ Աֆրիկյան
* Դավիթ Շեկոյան
* Սուրեն Գևորգյան
* Թեհմինե Գրիգորյան
* Լուսինե Գասպարյան
* Լուսինե Պողոսյան
* Տաթև Սարգսյան
* Անգինե Ավագյան

Ծանոթագրություններ
------------------

1. ↑  ««Սայաթ Նովա» աշուղական երգի վաստակավոր անսամբլը ելույթ է ունեցել Լիբանանում». Արխիվացված է օրիգինալից 2019 թ․ ապրիլի 11-ին. Վերցված է 2019 թ․ փետրվարի 5-ին.
2. ↑  Սայաթ-Նովա աշուղական երգի անսամբլ
3. ↑  «Սայաթ-Նովա» աշուղական երգի անսամբլը համերգներ կտա Արցախում
4. ↑  «"Սայաթ-Նովա" աշուղական երգի վաստակավոր անսամբլ | "Sayat-Nova" Cultural Union». *sayat-nova.org*. Վերցված է 2020 թ․ հուլիսի 12-ին.

Արտաքին հղումներ
----------------

* fwlabs.com. ««Սայաթ-Նովա» աշուղական երգի վաստակավոր անսամբլը տոնում է վերստեղծման 25-ամյակը - Tsarukyan foundation». *tsarukyanfound.am*. Վերցված է 2019 թ․ փետրվարի 5-ին.
* Facebook -
* Youtube -
**Դեդոփլիս-Ծղարոյի հայկական դպրոց** հայկական դպրոց, որը գտնվել է Վրաստանի Կախեթի մարզի Դեդոփլիսծղարո քաղաքում։

Պատմություն
-----------

1884-85 թվականներին երեցփոխ Արտեմ Օթարյանը գյուղում (1938 թվականին գյուղը ստացել է քաղաքի կարգավիճակ) կառուցել է քարաշեն պատշգամբներով 4 սենյականոց շենք։ Նա նպատակ է ունեցել 1891 թվականից գյուղում բացել ծխական դպրոց։ Ավանի փոքրաթիվ հայերի նախաձեռնությամբ դպրոցը բացվում է 1893 թվականի սեպտեմբերի 26-ին։ Այն օծվել է «Խրիմյան» անվամբ՝ ի պատիվ Խրիմյան Հայրիկի։

1894 թվականին դպրոցն ունեցել է 1 ուսուցիչ և 23 արական սեռի աշակերտ։

Դպրոցի գոյությանը մեծ դեր է ունեցել երեցփոխ Ա. Օթարյանը, որն «...իր հաշւով պահել է դպրոցը, ծախսելով երեք տարում մօտ 1700 ր.: Դպրոցի շարժական գոյքը ձեռք է բերված Օթարեանի միջոցներով։ Շինութիւնը արժէ մօտ 2000 ր.»։

1896 թվականին կառավարության հրամանով դպրոցը փակվել է և վերաբացվել 1909 թվականի աշնանը։

1911 թվականին դպրոցը եղել է երկսեռ, քառամյա՝ 1 դասարանով, ունեցել է 1 ուսուցիչ և 23 աշակերտ՝ 11 տղա ու 12 աղջիկ, 1914 թվականին՝ 1 ուսուցիչ և 16 աշակերտ ։

1914 թվականին օրիորդ Կատարինե Լիանոզյանը դպրոցին նվիրել է «Հասկեր» պարբերականը։

1916/17 ուսումնական տարում դպրոցը գործել է Կովկասի հայոց բարեգործական ընկերության տրամադրած 150 ռուբ. նպաստի շնորհիվ։

1910 թվականին դպրոցում բացվել է գրադարան-ընթերցարան։ 1916 թվականին գրադարանն ունեցել է 500 կտոր գիրք, գրադարանավարը եղել է Հակոբ քհն. Գրիգորյանը։

Ծանոթագրություններ
------------------

1. ↑  СССР. Административно-территориальное деление союзных республик : изменения, происшедшие за время с 1/X 1938 г. по 1/III 1939 г.. — М. : Изд-во Ведомостей Верховного Совета РСФСР, 1939.
2. ↑  «Մշակ», 1890, № 111, էջ 2
3. ↑  «Նոր-Դար», 1893, № 173, էջ 3
4. ↑  ՀԱԱ, ֆ. 53, ց. 1, գ. 3895, թ. 99, նաև՝ գ. 3896, թ. 34
5. ↑  «Մշակ», 1910, № 199
6. ↑  «Համբաւաբեր», 1916, № 20, էջ 621
7. ↑  ՀԱԱ, ֆ. 35, ց. 1, գ. 682, թ. 58
8. ↑  Խուդոյան Ս. Արևելահայ դպրոցները 1830-1920 թվականներին, Երևան, 1987, էջ 608
9. ↑  «Մշակ», 1914, № 55, էջ 3
10. ↑  «Համբաւաբեր», 1916, № 33, էջ 1035
11. ↑  «Համբաւաբեր», 1916, № 20, էջ 621
12. ↑  «Համբաւաբեր», 1916, № 20, էջ 621, 622

Արտաքին հղումներ
----------------

* Կարապետյան, Սամվել Գևորգի; Զաքարյան, Անուշավան Հազարապետի ; Հասրաթյան, Մուրադ Մարգարի ; Չոբանյան, Պավել Աշոտի; Հայկական ճարտարապետությունն ուսումնասիրող կազմակերպության (RAA) գիտական խորհուրդ.Էջ 106-107 Archived 2021-06-13 at the Wayback Machine.
| **՞**Բդելոստոմա |
| --- |
| Բդելոստոմա  |
|  |
| Գիտական դասակարգում |
| 

|
|  |
| Թագավորություն | Կենդանիներ |
|
|
|
|
|
| Տիպ | Քորդավորներ |
|
|
|
|
|
| Դաս | Բոլորաբերանավորներ |
|
|
|
| Կարգ | Լորձուններ |
|
|
|
|
|
|
|
|
|
|
| Տեսակ | **Բդելոստոմա** |
|
|

 |
|  Լատիներեն անվանում |
| Eptatretus stoutii

 |
|  Հատուկ պահպանություն |
| 
Տվյալների անբավարարությունIUCN *Data Deficient* : ??? |
| 

| ԴասակարգումըՎիքիցեղերում | Պատկերների որոնումՎիքիպահեստում | 

 |
| --- | --- | --- |

 |


**Բդելոստոմա** (լատին․՝ Eptatretus stoutii), բոլորաբերանավորների դասի լորձունների կարգին պատկանող քորդավոր կենդանի։ Չափազանց մեծ նմանություն ունի բոլորաբերանավորների դասի ներկայացուցիչ սովորական լորձունին։

Արդյունաբերական կամ տնտեսական որևէ նշանակություն չունի և սննդի համար միսը բոլորովին պիտանի չէ։ Մակաբուծությունը բդելոստոմայի կենսակերպի անբաժանելի մասն է։ Այս բոլորաբերանավորները լուրջ վնաս են հասցնում հատկապես ձկնաբուծությանը։

Տարածվածություն
---------------

Բդելոստոմաները տարածված են Ամերիկայի հյուսիսային և կենտրոնական հատվածներում՝ Կանադայից մինչև Մեքսիկա։

Բնակվում են հիմնականում տիղմի մեջ։ Ապրում են ծովի մակարդակից 16-ից մինչև 966 մետր բարձրություններում։ Իր բնակության արեալներում տեսակը տարածված է մեծ քանակությամբ։

Նկարագրություն
--------------

Բդելոստոման մակաբույծ կյանք վարող երկար և մերկ մարմնով կենդանի է՝ որդի նմանությամբ։ Սովորական լորձունից տարբերվում է միայն ֆիզիոլոգիական և մորֆոլոգիական կառուցվածքով։

Լողակներ ունի միայն մեջքի և պոչի հատվածներում։ Բդելոստոմայի մաշկը հարուստ է լորձային գեղձերով։ Լինելով մակաբույծ կենդանի` բդելոստոմաները լուրջ վնաս են հասցնում ձկնային տնտեսություններին։ Նա գլխով խրվում է ճառագայթալողակավոր ձկների մարմնի մեջ և լափում նրա բոլոր ներքին օրգանները։

Մարմնի ընդհանուր երկարությունը կազմում է 50 սմ։ Մարմինն ունի համաչափ կառուցվածք։

Ծանոթագրություններ
------------------

1. 1 2  Հ․Ջ․ Գրիգորյան, *Ողնաշարավորներ*, Հայերեն կենդանաբանական տերմինաբանություն (վերլուծություն և սկզբունքներ) (խմբ. Հ․Գ․ Խաչատրյան), «ՀՀ ԳԱԱ Գիտություն հրատարակչություն», 2008, էջ 39 — 264 էջ. — 300 հատ, ISBN 978-5-8080-0723-9։

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Տաքսոնոմիա | GBIF · iNaturalist · NCBI · IRMNG · ITIS TSN · WoRMS |
|  |
| Չափորոշչային վերահսկողություն | Microsoft: 2780086216 |

 |
**«Հերոս հազարավոր դեմքերով»** (անգլ.՝ «The Hero with a Thousand Faces»), ամերիկյան գիտնական ժոզեֆ Քեմպբելի գիրքն է ՝ համեմատական դիցաբանության վերաբերյալ։

2011 թվականին գիրքը ներառվել է *Time* ամսագրի լավագույն և ամենաազդեցիկ գրքերի ցանկում (1923 թվականից անգլերեն գրված գրքերի շարքում):

Ռեժիսոր Ջորջ Լուկասը ճանաչեց Քեմպբելի տեսությունը դիցաբանության մեջ և դրա ազդեցությունը «Աստղային պատերազմներ»(«Star Wars») ֆիլմերի վրա։

Հիմնական գաղափարներ
-------------------

Քեմբելը **«**Հերոս հազարավոր դեմքերով**»** գրել է 1949 թվականին և գրքում օգտագործել է Ֆրեյդի, Յունգի, Առնոլդ Վան Գեննեպի տեսությունները, ինչպես նաև ազգագրագետներ Ջեյմս Ջորջ Ֆրեզերի, Ֆրանց Բոասի և հոգեբան Օտտո Ռանկի հետազոտությունները։

Ուսումնասիրելով աշխարհի ժողովուրդների առասպելները՝ Քեմպբելը եկել է այս եզրակացությանը՝

> *Առասպելներից շատերն ունեն ընդհանուր սյուժեի կառուցվածք ՝ արքետիպային հերոսի ճամփորդություն, մոնոմինություն։*
> 
> 

Հերոսը, ըստ Քեմփբելի, ճանապարհորդությունը կատարում է մի քանի փուլով.

### Հերոսը կանչվում է

Կանչ ստանալով ՝ նա հեռանում է սովորական աշխարհից և **«**ուսուցչի**»** օգնությամբ հաղթահարում է գերբնական աշխարհի ճանապարհին ընկած արգելքը։

### Հերոսը անցնում է փորձություն

Հետո հերոսին սպասում է փորձություն ,հնարավոր է դաշնակիցների օգնություն։Հաղթահարելով ամենաբարդ փորձությունը նա կստանա վարձատրություն։ Դրան հաջորդում է փոխաբերական մահը և հարությունը։

### Հերոսը վերադառնում է տուն

Դրանից հետո հերոսը վարձատրությամբ վերադառնում է սովորական աշխարհ, և փորձությունները կրկին սպասում են նրան ճանապարհին։ Վերադառնալուց հետո հերոսը կարող է ստացված պարգևը օգտագործել սովորական աշխարհը բարելավելու համար։

Գիրքը ստեղծելիս Քեմպբելը ուսումնասիրել է դասական դիցաբանությունը և գրականությունը, մասնավորապես, նա առաջնորդվել է ճանապարհներով, որոնցով անցել են նման հերոսներ՝ Օսիրիս, Բուդդա, Հիսուս, Պրոմեթևս, Մուհամմադ, Մովսես։ Առաջնորդվելով Վան Գեննեպի տեսությամբ՝ Քեմպբելը մշակեց անցումային ծեսերի սեփական դասակարգումը ՝ դրանք նույնպես բաժանելով երեք փուլերի.

1. Տարանջատում
2. Նվիրաբերում և վերադարձ կամ առանձնացնող,անջատիչ
3. Անցումային և վերջնական փուլեր։

«Մոնոմինություն» տերմինը փոխառված է Ջոյսի *«Finnegans Wake»*-ից։

Ազդեցությունը
-------------

Հիմնվելով գրքում ներկայացված գաղափարների վրա՝ հոլիվուդյան պրոդյուսեր Քրիստոֆեր Ոոգլերը սցենարիստների համար պատրաստեց ուսումնական ձեռնարկ։ Այս 7-էջանոց կարճ ձեռնարկը ազդել է բազմաթիվ ֆիլմերի սցենարների վրա, մասնավորապես Walt Disney Studios- ի վրա։ Ջորջ Լուկասը Քեմպբելի տեսությունն օգտագործեց իր «Աստղային պատերազմներում»։

Ծանոթագրություններ
------------------

1. ↑  *Susanna Schrobsdorff* All-TIME 100 Nonfiction Books ссылка=(անգլ.) // *Time* : magazine. — ISSN 0040-781X.
2. ↑  Joseph Campbell, *The Hero's Journey: Joseph Campbell on His Life and Work*, 3rd edition, Phil Cousineau, editor. Novato, California: New World Library, 2003, pp. 186-187.
3. ↑  «Pacifica Graduate Institute - Joseph Campbell Chronology». web.archive.org. 2011 թ․ ապրիլի 30. Արխիվացված է օրիգինալից 2011 թ․ ապրիլի 30-ին. Վերցված է 2019 թ․ փետրվարի 2-ին.
4. ↑  TV.com. «Joseph Campbell and the Power of Myth: The Hero's Adventure». TV.com. Արխիվացված է օրիգինալից 2017 թ․ դեկտեմբերի 30-ին. Վերցված է 2019 թ․ փետրվարի 2-ին.
**Գրիգոր Եղիազարյանի բնակելի տուն**, պատմամշակութային հուշարձան Երևանի Կենտրոն վարչական շրջանում՝ Աբովյան և Պուշկինի փողոցների հատման խաչմերուկում։

Պատմություն
-----------

Գրիգոր Եղիազարյանը եղել է աղյուսի գործարանատեր։ Եղիազարյանի նարնջագույն (Անիի տուֆ) երկհարկանի առանձնատունը կառուցվել է 1884 թվականին։ 20-րդ դարի սկզբում կառույցի որոշ սենյակներ տրամադրվել են Հնդեվրոպական հեռագրատանը։ Այստեղ է գտնվել ՀԿԿ Կենտկոմի հրատարակչությունը, ավելի ուշ՝ պրոֆտեխնիկական կրթության պետական կոմիտեն, ապա՝ Գեղագիտական դաստիարակության կենտրոնի թատրոնը։ Առաջին հարկը որոշ չափով ցածր է մայթի նիշից, իսկ փողոցների հատման անկյունում` ավելի բարձր։ Շենքը նախագծել է ճարտարապետ Վասիլի Միրզոյանը։

Ճարտարապետական լուծումներում առանձնանում է գլխավոր ճակատը՝ շեշտված կոպտաշար դորիական սյուներով։ Խորհրդային տարիներին կառույցի ճակատի ճակտոնը «զարդարել» է հնգաթև աստղը՝ որպես Հայաստանում նոր իշխանության խորհրդանիշ։ Շքամուտքի դռները փայտյա են, փորագրազարդ։ Առանձնատունն ունեցել է սպիտակ հախճապակով զարդարված պատի վառարաններ, որոնք չեն պահպանվել։ 2000-ական թվականներին շենքը ձեռք է բերել Սամվել Մայրապետյանը։ 2014 թվականին կառույցը դարձել է ռեստորան («Սալոն»)։

Տես նաև
-------

* Կենտրոն վարչական շրջանի պատմության և մշակույթի անշարժ հուշարձանների ցանկ (Երևան)

Պատկերասրահ
-----------

* 
* 
*

Ծանոթագրություններ
------------------

1. ↑  «Ո՞ւմ առանձնատունն է 130 տարի անց զբաղեցնում հայտնի «Սալոն» ռեստորանը - ankakh.com». *ankakh.com* (անգլերեն). Վերցված է 2017 թ․ փետրվարի 17-ին.
**Պորտուգալական ադամանդ,** ութանկյուն մեծ ադամանդ, որը հայտնի է իր անթերիությամբ և մաքրությամբ։ Կշռում է 127,01 կարատ (25,402 գ)։

Ուլտրամանուշակագույն լույսի ներքո քարը փայլատակում է, իսկ ցերեկային լույսի կամ արհեստական լուսավորության տակ նուրբ լույս և կապտաթույր մշուշ է արձակում։

«Պորտուգալական ադամանդ» անվանումը ստացել է Հարրի Ուինսթոնի կողմից, որն այն ձեռք է բերել պարուհի Պեգի Հոփկինս Ջոյսից, որը հայտնի էր իր բազմաթիվ ամուսնություններով և հարուստ տղամարդկանց հետ ունեցած սիրավեպերով։ 1963 թվականին Ուինսթոնն ադամանդը վաճառել է Սմիթսոնյան ինստիտուտին։

Պատմությունը
------------

Պորտուգալական թագ
Լեգենդներից մեկի համաձայն՝ XVIII դարում ադամանդն արդյունահանվել է Բրազիլիայում և դարձել պորտուգալական թագի զարդերի մի մասը, սակայն այդ փաստը հաստատող ոչ մի փաստաթուղթ չկա։ Ըստ փաստագրված հաշվետվությունների՝ ադամանդի մասին հայտնի է, որ այն, ամենայն հավանականությամբ, XX դարի սկզբին հայտնաբերվել է Քիմբերլիի հիմնական հանքում (Հարավային Աֆրիկա), որից հետո գնվել է և պատկանել մի շարք անհատների։
Քարն առաջին անգամ փաստաթղթավորվել է որպես ամերիկյան «Black, Starr & Frost» ոսկերչական ընկերությանը պատկանող։ 1928 թվականի փետրվարին պարուհի Պեգի Հոփքինս Ջոյսն իր համար ձեռք բերեց մարգարտյա վզնոց 350 000 դոլար արժողությամբ և 23 000 դոլար կանխիկ գումարով։ Նա այդ ադամանդը դրեց իր պլատինե չոկերի մեջ։ 1951 թվականին Հարրի Ուինսթոնն ադամանդը գնեց Ջոյսից՝ ավելացնելով իր հավաքածուում։ 1963 թվականին նա վաճառեց այն Սմիթսոնյան ինստիտուտին՝ ավելի քան 3800 կարատ (760 գ) փոքր ալմաստների դիմաց։

Ծանոթագրություններ
------------------

1. 1 2 3  «Portuguese Diamond - Smithsonian Institution». *geogallery.si.edu* (անգլերեն). Արխիվացված է օրիգինալից 2017 թ․ փետրվարի 11-ին. Վերցված է 2017 թ․ փետրվարի 8-ին.

Տես նաև
-------

* Ադամանդ
* Ալմաստ
**Մարգարիտ Երվանդի Տեր-Մինասյան** (հունիսի 6, 1910(1910-06-06), Լայպցիգ, Սաքսոնիայի թագավորություն, Գերմանական ռայխ - ապրիլի 9, 1995(1995-04-09), Սանկտ Պետերբուրգ, Ռուսաստան), հայ խորհրդային կենդանաբան-միջատաբան, կենսաբանական գիտությունների դոկտոր (1944), պրոֆեսոր (1949)։

Երվանդ Տեր-Մինասյանի դուստրը։

Կենսագրություն
--------------

1930 թվականին ավարտել է Երևանի պետական համալսարանի բնագիտական ֆակուլտետը։ 1935-1938 թվականներին աշխատել է ԽՍՀՄ ԳԱ կենդանաբանության ինստիտուտում (Լենինգրադ)։ 1938-1950 թվականներին՝ ԽՍՀՄ ԳԱ հայկական մասնաճյուղի (1943 թվականից ՀԽՍՀ ԳԱ) կենսաբանության ինստիտուտում։ 1943-1948 թվականներին եղել է ՀԽՍՀ ԳԱ կենդանաբանության ինստիտուտի տնօրեն, 1948 թվականից դասավանդել է Երևանի համալսարանում։ 1950 թվականից աշխատել է ԽՍՀՄ ԳԱ կենդանաբանության ինստիտուտում (Լենինգրադ)։

Հիմնական գիտական աշխատանքները վերաբերում են վնասատու երկարակնճիթ և ընդակեր բզեզների, ԽՍՀՄ ֆաունայի ուսումնասիրությանը, տվել է ՀԽՍՀ տափաստանների և կիսաանապատների կենդանաաշխարհագրական բնութագիրը ըստ բզեզների տարածման։ Եղել է «Հայաստանի կենսաբանական հանդես»-ի խմբագրական խորհրդի և Համամիութենական միջատաբանական ընկերության նախագահության անդամ։

Ծանոթագրություններ
------------------

1. ↑  **(not translated to mul)** Վիքիցեղեր(բազմ․) — 2004.
2. 1 2
3. ↑
4. ↑

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 11, էջ 677)։*  |